<classify> GRACE SHITUNDU- DAR ES SALAAM MAAMUZI na kauli zilizotolewa na baadhi ya viongozinchini wakiongozwa na Rais Dk. John Magufuli ndani ya wiki mbili, zimeifanyanchi kuwa katika hali ya mchakamchaka ulioibua hisia tofauti za kifikra kwajamii na wakati huo huo furaha, huzuni na kihoro miongoni mwa watendaji. Uamuzi wa kupangua, kuteua baadhi ya watendaji, lakinipia kauli za kuonya na matumaini zilizokuja baadaye, hasa kwa upande wawatuhumiwa ambao wanakabiliwa na kesi za uhujumu uchumi na utakatishaji fedha,ndio uliotoa taswira ya kuwapo kwa hali hiyo. Septemba 22, mwaka huu, Rais Magufuli baada ya kuwaapishaviongozi mbalimbali aliowateua, alitoa ushauri kwa Mkurugenzi wa MashatakaDPP, Biswalo Mganga, kuwapa nafasi ya kuwasikiliza ndani ya siku saba, watuhumiwawa uhujumu uchumi na utakatishaji wa fedha ambao wapo tayari kuomba msamaha nakurudisha fedha. Wakati kikomo muda uliotolewa kikifikia jana, DPP Mgangaamekiri maombi mengi kuwasilishwa kutoka pande mbalimbali nchini. Miongoni mwa maombi yaliyowasilishwa na ambayoyalibainishwa mbele ya Mahakama ya Hakimu Mkazi Kisutu, Dar es Salaam ni yaleyanayomgusa Wakili maarufu nchini, Dk. Ringo Tenga na wakurugenzi wenzake wa Kampuniya Six Telecoms. Kesi za hujumu uchumi na zile za utakatishaji fedhaambazo hazina dhamana, zimesababisha watu wengi wakiwamo vigogo kadhaa kukaa magerezakama mahabusu kwa muda mrefu pasipo kujua hatma yao. UTEUZI ULIOTIKISA Kabla ya uamuzi huo dhidi ya watuhumiwa wa uhujumu uchumina utakatishaji fedha, uamuzi wa mwanzo alioufanya ndani ya siku 14 wa kutenguanafasi za baadhi ya watendaji wake, kupangua na kuteua wengine wapya, naoulionekana kuleta upepo mwingine. Nafasi hizo ni mkuu wa mkoa, mkuu wa wilaya, manaibukatibu wakuu wa wizara na mabalozi katika vituo 11. Walioachwa na maumivu katika uamuzi huo ni aliyekuwa Mkuuwa Mkoa wa Morogoro, Dk. Steven Kebwe ambaye alitumbuliwa na nafasi yake kuchukuliwana aliyekuwa Mwenyekiti wa CCM Mkoa wa Arusha, Loata Sanare. Aidha uteuzi ambao ulionekana kutikisa ni ule waaliyekuwa Mkurugenzi Mkuu wa Idara ya Usalama wa Taifa, Dk. Modestus Kipilimbaaliyeteuliwa kuwa balozi baada ya hivi karibuni kumwondoa katika nafasi hiyo. Taswira hiyo ndiyo iliyoonekana pia kwenye uteuzi waAlphayo Kidata, aliyeteuliwa kuwa Katibu Tawala wa Mkoa wa Mtwara. Kidata aliwahi kuwa Kamishna wa Mamlaka ya MapatoTanzania TRA kabla uteuzi wake kutenguliwa na baadaye kuteuliwa kuwa KatibuMkuu Ikulu. Baadaye Rais Magufuli alimteua kuwa Balozi wa Tanzania nchini Canada kablaya kutengua uteuzi wake na kumrejesha nchini. Rais Magufuli wakati akiwaapisha viongozi aliowateua,alisema sababu za kutumbua Dk. Kebwe ni kuwa alishindwa kushughulikia changamotonyingi katika halmashauri zake huku migogoro ya ardhi ikiwa haiishi. Kabla ya Dk. Kebwe kutumbuliwa, Rais Magufuli alikuwaamefanya uamuzi kama huo kwa Mkuu wa Wilaya ya Malinyi, Majura Kasika naaliyekuwa Mkurugenzi wake, Mussa Mnyetiikiwa ni baada ya Waziri Mkuu, Kassim Majaliwa kukerwa na migogoro yao ya marakwa mara alipokuwa ziarani mkoani humo. MAKONDA ROHO JUU Pia wiki hizi mbili zimekuwa ni siku za wasiwasi kwabaadhi ya viongozi, hasa wa Mkoa wa Dar es Salaam baada ya Rais kuwanyoosheakidole mara mbili. Awali ilikuwa ni Septemba 16 mwaka huu, Rais Magufuli alipofanyaziara ya kushtukiza machinjio yaVingunguti akiwa anatoka kuzindua kiwandacha kutengenezamabomba ya plastiki cha Pipe Industrial Co. Ltd. Kabla ya matukio hayoalizindua rada Uwanja wa Ndegewa Kimataifa wa Julius Nyerere. Akiwa katikamachinjio ya Vingunguti, Rais Magufuli alionyesha kutoridhishwa na maendeleo yamradi huo sambamba na ule wa Coco Beach na kumnyooshea kidole Mkuu wa Mkoa waDar es Salaam, Paul Makonda. Pia Raisaliuagiza uongozi wa Halmashauri ya Ilala kutochangisha fedha katika machinjioya Vingunguti hadi pale watakapokamilisha ujenzi wa machinjio ya kisasa jamboambalo lilionekana kufurahiwa na wafanyabiashara katika machinjio hayo. Hali hiyo ilionekanakuwaamsha watendaji wa Mkoa wa Dar es Salaam na siku mbili baadaye, Makonda aliundakamati maalumu kusimamia utekelezaji wa miradi ya kimkakati katikamkoa huo ambayo itahusisha wataalamu mbalimbali wakiwemo maofisa wa Taasisi yaKuzuia na Kupambana na Rushwa Takukuru. Aidha, Mkoa wa Dar es Salaam ulinyooshewa tena kidole naRais kuhusu mradi wa Coco Beach ambao alisema una maswali mengi. Kwamba mradi huo kwanza unakinzana na sheria yamazingira, unaingiliana na mradi wa ujenzi wa barabara ya daraja la Salender nakuwashangaa viongozi hao kuwahamisha wananchi pasipo kuwatafutia sehemu mbadalaya kufanya biashara zao. Hali hiyo ilimfanya Makonda kukutana na viongozi nawatendaji wake wa mkoa huku akidai kuwa anahujumiwa katika utendaji na kuahidikuanza kufuatilia kila hatua ya miradi hadi nukta ya mwisho. SIRRO NA KAULI MPYA Wakati hayo yakijiri, kauli iliyotolewa wiki hii naInspekta Jenerali wa Polisi IGP, Simon Sirro, nayo imejenga hisia ya kubeba dhanaambayo imelenga kubadili mwelekeo wa awali wa utendaji wa Jeshi la Polisi. Katika ufunguzi wa kikao kazi cha maofisa waandamizi wapolisi, kilichofanyika mapema wiki hii Dar es Salaam, Sirro aliainisha mambokadhaa ambayo alisema yanalisumbua Jeshi la Polisi. Mambo hayo ni unafiki, kutozingatia sheria, polisikutokuwa makini wakati wanapopambana na wale wanaoleta fujo. Kwa maneno yake mwenyewe, Sirro aliwanyooshea kidole walewanaotolea macho wadhifa wake. Sirro ambaye aliteuliwa Mei 28, mwaka juzi akichukuanafasi ya Ernest Mangu, alisema anatamani kumaliza kutumikia nafasi hiyo hukuakiliacha Jeshi la Polisi likiwa na heshima yake. Aidha, aliwataka polisi nchini kuongeza umakini katikautendaji wao wa kazi kuelekea Uchaguzi wa Serikali za Mitaa huku akikumbushavifo vya mwanafunzi Akwilina Akwiline na mwanahabari Daudi Mwangosi ambavyoalisema huwezi kuvipuuza. Akwilina ambaye alikuwa mwanafunzi wa Chuo cha Taifa chaUsafirishaji NIT, aliuawa Februari 26, mwaka jana katika vurugu zilizohusishapolisi waliokuwa wakipambana na wafuasi wa Chadema waliokuwa wakielekea ofisiya Mkurugenzi wa Manispaa ya Kinondoni kudai barua za mawakala wa kusimamia uchaguzimdogo wa ubunge Jimbo la Kinondoni, Dar es Salaam. Mwangosi aliyekuwa mwandishi wa habari wa kituo cha televishenicha Channel Ten, aliuawa Septemba 2, 2012 Kijiji cha Nyororo, Wilaya ya Mufindimkoani Iringa wakati akikusanya habari za ufunguzi wa tawi la Chadema. Sirro alikiri kilichotokea Kinondoni na kusababisha kifocha Akwilina kuna mahali Jeshi la Polisi halikutimiza wajibu wake sawasawa. Kauli hizi za sasa za Sirro, baadhi wanaona zinaonekanakujitenganisha na kauli nyingine zilizopata kutolewa huko nyuma kuhusu matukiohayo na mengine ambayo yalilifanya Jeshi la Polisi linyooshewe vidole sana najamii na kuvikwa taswira tofauti. Kutokana na kauli hizo, lakini pia maamuzi yaliyofanywandani ya kipindi cha wiki mbili, vimeibua mitazamo tofauti kwa wananchimbalimbali ambao baadhi wanaona kama kumechochewa na Uchaguzi wa Serikali zaMitaa baadaye mwaka huu na Uchaguzi Mkuu mwakani. Lakini pia wapo wanaoona kwamba Serikali imedhamiria kujisahihishakwa upande mmoja na kwa upande mwingine kuendelea na msimamo wake wa kusimamianidhamu kwa watendaji wake.  <topic>: KITAIFA 